Никола Вапцаров
Огняроинтелигентска

chitanka.info

Сънно тракат

релсите във мрака.

От умора

ставите болят.

Някой би въздъхнал:

„Не очаквам…“

Не! Очаквам!

Чака ме светът.

Зная свойто място

във живота

и напразно

няма да се дам.

Честно ще умра като

работник

в боя ни

за хляб и свобода.

Издание: Никола Вапцаров. Съчинения, „Български писател“, С. 1979, под редакцията на Бойка Вапцарова

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.